ΓΡΑΠΤΗ ΕΡΩΤΗΣΗ E-0912/01

υποβολή: Paul Lannoye (Verts/ALE) προς την Επιτροπή

(28 Μαρτίου 2001)

Θέμα: Το πρόγραμμα Leader - St Hubert (Βέλγιο)

Η Ευρωπαϊκή Κοινότητα έχει εγκρίνει - στο πλαίσιο του προγράμματος Leader - το σχέδιο της τοπικής ομάδας δράσης του St Hubert (Βέλγιο) για την Val de Poix.

Το σχέδιο αυτό πρέπει να συμβάλλει στην αρμονική ανάπτυξη της κοιλάδας και περιλαμβάνει δράσεις γενικής εξέλιξης, την σημείωση οδών περιπάτου, την πραγματοποίηση ταινίας, την αξιολόγηση της τοπικής κληρονομιάς, την δημιουργία γραφείου για την απασχόληση, την εγκατάσταση προθηκών με εγχώρια προϊόντα. Το σχέδιο άρχισε στα τέλη του Δεκεμβρίου 1999, λειτουργεί από τον Ιανουάριο του 2000 και θα περατωθεί τον Ιούνιο του 2001. Η συμμετοχή της Ε.Ε. ανέρχεται σε 18 βελγ. φράγκα.

Στην ίδια περιοχή προβλέπεται η εφαρμογή του σχεδίου της ολυμπιακής κοιλάδας ήτοι αθλητικών εγκαταστάσεων τεραστίων διαστάσεων (662 εκατ. βελγ. φράγκων) για την προπόνηση αθλητώνψηλού επιπέδου στον τομέα της σκοποβολής, του δρόμου ταχύτητας, της ποδηλατοδρομίας ακόμα και της ιππασίας.

Το σχέδιο αυτό έχει τύχει της αποδοκιμασίας πολλών πολιτικών παραγόντων και ενώσεων λόγω των ζημιών που θα επιφέρει στο περιβάλλον, προκαλώντας έτσι την μείωση των τουριστικών πόλων έλξης της κοιλάδας. Φαίνεται μάλιστα ότι ίσως να έχουν χρησιμοποιηθεί οι επιδοτήσεις του προγράμματος Leader για μελέτες σχετικά με το σχέδιο αυτό που θίγει το πνεύμα του τουριστικού σχεδίου πουποστηρίζεται από το πρόγραμμα Leader.

Μπορεί άραγε η Επιτροπή:

- να επιβεβαιώσει ότι σχέδιο αθλητικού χαρακτήρα δεν είναι επιλέξιμο στο πλαίσιο του προγράμματος Leader,

- να αναφέρει εάν είναι αποδεκτό όπως προγράμματα επιδοτούμενα στο πλαίσιο του προγράμματος Leader με ποσοστό χρέους /μετοχικού κεφαλαίου για αθλητικές εγκαταστάσεις μπορούν να είναι επιβαρυντικά για το περιβάλλον και για την τουριστική έλξη της κοιλάδας Val de Poix,

- να επισημάνει εάν απαιτείται να ερευνηθεί η χρησιμοποίηση των ευρωπαϊκών πόρων στο πλαίσιο του σχεδίου αυτού και να ζητηθεί η επιστροφή των αχρεωστήτως καταβληθέντων ποσών;

Απάντηση του κ. Fischler εξ ονόματος της Επιτροπής

(17 Μαΐου 2001)

Βάσει του άρθρου 11 του κανονισμού (ΕΟΚ) αριθ. 4253/88 του Συμβουλίου, της 19ης Δεκεμβρίου 1988, περί λεπτομερειών εφαρμογής του κανονισμού (ΕΟΚ) αριθ. 2052/88 όσον αφορά το συντονισμό μεταξύ των παρεμβάσεων των διαφόρων Διαρθρωτικών Ταμείων, αφενός, και μεταξύ αυτών και εκείνων της Ευρωπαϊκής Τράπεζας Επενδύσεων και των άλλωνπαρχόντων χρηματοδοτικών μέσων, αφετέρου(1), όπως τροποποιήθηκε από τον κανονισμό (ΕΟΚ) αριθ. 2082/93 του Συμβουλίου, της 20ης Ιουλίου 1993(2), η Επιτροπή αποφάσισε την κοινοτική πρωτοβουλία Leader II στις 15 Ιουνίου 1994. Στο πλαίσιο αυτό, η Επιτροπή ενέκρινε στις 19 Ιουνίου 1997 το επιχειρησιακό πρόγραμμα Leader II για την περιφέρεια της Βαλλονίαςπέρ των περιοχών που είναι επιλέξιμες για το στόχο αριθ. 5β. Το ποσό βάσει της απόφασης για την κοινοτική παρέμβαση ορίστηκε σε 3 318 466.

Η κοινοτική πρωτοβουλία Leader II πρέπει να τεθεί σε εφαρμογή όσο το δυνατόν περισσότερο επιτόπου με τη συμμετοχή, στο μεγαλύτερο βαθμό, των τοπικών και περιφερειακών εταίρων. Αυτός είναι ο λόγος για τον οποίο η Επιτροπή διαπραγματεύεται, σε συνεργασία με κάθε κράτος μέλος, το περιεχόμενο των προγραμμάτων περιφερειακού επιπέδου τα οποία επεξεργάζονται οι περιφερειακές αρχές. Κατόπιν, οι ομάδες τοπικής δράσης (ΟΤΔ) καλούνται ναποβάλουν τις προτάσεις τους σχετικά με το πρόγραμμα αγροτικής καινοτομίας που πρέπει να ενταχθεί στο εγκριθέν περιφερειακό πρόγραμμα. Οι ΟΤΔ επιλέγονται σε τελικό στάδιο από τους περιφερειακούς εταίρους.

Η Ανακοίνωση στα κράτη μέλη(3), όσον αφορά το Leader II προσδιορίζει στο κεφάλαιο V Λεπτομέρειες εφαρμογής ότι η Επιτροπή δεν παρεμβαίνει άμεσα στην επιλογή έργων και δικαιούχων. Έτσι, η Επιτροπή δεν διαθέτει πληροφορίες όσον αφορά ειδικά έργα των ΟΤΔ στο πλαίσιο ενός επιχειρησιακού προγράμματος.

Κατά συνέπεια, βάσει του επιχειρησιακού προγράμματος Leader II για τη Βαλλονία το οποίο διαθέτει η Επιτροπή, δεν είναι δυνατόν να επιβεβαιωθεί μία χρηματοδότηση του έργου Ολυμπιακή κοιλάδα. Ωστόσο, έργα αθλητικού χαρακτήρα δεν είναι καταρχήν μη επιλέξιμα στο πλαίσιο του Leader II. Ωστόσο, στο παράρτημα Ι της Ανακοίνωσης στα κράτη μέλη αναφέρεται ότι οι επενδύσειςποδομών δεν είναι επιλέξιμες, εκτός από ενέργειες μικρής διάστασης, οι οποίες καθορίζονται από κοινού.

Εξάλλου, όσον αφορά τις περιβαλλοντικές επιπτώσεις, η οδηγία 85/337/ΕΟΚ του Συμβουλίου, της 27ης Ιουνίου 1985, για την αξιολόγηση των επιπτώσεων ορισμένων δημόσιων και ιδιωτικών έργων στο περιβάλλον(4), όπως τροποποιήθηκε από την οδηγία 97/11/ΕΚ του Συμβουλίου, της 3ης Μαρτίου 1997(5), προβλέπει, μεταξύ άλλων, έργαποδομών, μεταξύ των οποίων και έργα χωροταξίας (παράρτημα II, στοιχείο 10β)).

Η Επιτροπή θα απευθυνθεί στις αρμόδιες αρχές προκειμένου να λάβει συμπληρωματικές πληροφορίες σχετικά με το έργο Val de Poix και την ενδεχόμενη σχέση του με το έργο Ολυμπιακή Κοιλάδα. Οι πληροφορίες αυτές θα διαβιβαστούν στο αξιότιμο μέλος του Κοινοβουλίου το συντομότερο δυνατό.

(1) ΕΕ L 374 της 31.12.1988.

(2) ΕΕ L 193 της 31.7.1993.

(3) ΕΕ C 180 της 1.7.1994.

(4) ΕΕ L 175 της 5.7.1985.

(5) ΕΕ L 73 της 14.3.1997.